ՍԱԳՕ ԱՐԵԱՆ.- երկար տարիներէ ի վեր կ՛ապրիք Արեւմուտքի մէջ. Միջին Արեւելքի հայերուս համար ձեւակերպում մը կայ, թէ սփիւռքի հայութեան մտաւորականութեան ընտրանին այսօր Արեւմուտքի մէջ կ՛ապրի: Ըստ ձեզի, այս ձեւակերպումը ճի՞շդ է: Այս մէկը կ՛ըսեմ, որովհետեւ կը յիշեմ, թէ վաղ ութսունականներուն հրապարակին վրայ գտնուող ազդեցիկ անուններ կային՝ Վահէ Օշական, Գրիգոր Պըլտեան, Մարկ Նշանեան եւ դուք. մթնոլորտ մը կար, խօսք մը կար, սփիւռքի մէջ յանձնառու մտաւորականութեան թեւ մը կար: Ի՞նչ մնաց այսօր ատկէ եւ եթէ վերացաւ՝ ինչո՞ւ: